LidanRubinov/Halacha-QA huggingface dataset:
שאלה: צמחונות ואכילת בשר: אני צמחוני כ 25 שנה ולא אוכל מן החי. האם קיימת מצווה המחייבת אותי לאכול מן החי? האם קיים קשר רוחני בין אכילה מן הצומח להתקרבות לאמונה?
תשובה: א. בזמן הזה אין מצוה מהתורה המחייבת לאכול מן החי. והיה רב גדול מאד שהיה צמחוני שכתב חוברת חזון הצמחונות וה מבחינה תורנית. ב.יש קשר בין הצמחונות לבין ההתקרבות לאמונה. כי הרגישות לצער בעלי חיים מעידה על נפש עדינה וזכה המתאימה לטוהר האמונה, נפש השואפת לחיים אידאליים ערכיים.
שאלה: כלי חלבי ותבשיל בשר ביחד: תבשיל פרווה ותבשיל עוף נאפו ביחד (בכלים נפרדים) באותו תנור (בשרי). לאחר מכן התברר שהתבנית של התבשיל הפרווה היה חלבי (לא בין יומו). התבנית עשוי מחרסינה (או פורצלן). מה דין התבנית? האם ניתן להכשירו?
תשובה: לאחר המתנה של עשרים וארבע שעות אפשר בדיעבד להשתמש בכלי החלבי בשביל חלב. יש מחלוקת אם הזיעה של העוף נכנסת בו, ואיסור העוף בחלב מדרבנן, לכן, כיוון שאחר עשרים וארבע שעות הטעם פגום אפשר להקל בזה.
שאלה: קידשתי בלב המון נשים: יש לי הרגל כשאני רואה נשים לומר בלב "הרי את מקודשת לי.". אני נשוי באושר. האם זה מסוכן? אני מנסה להפסיק. מה עלי לעשות?
תשובה: אמנם אין למחשבה זו משמעות הלכתית אבל אתה צריך לטפל בבעיה. עליך ללכת ליעוץ ולקבל הדרכה איך להשחרר ממחשבות אלו.
שאלה: תפילת אבל בבית כנסת: כאשר לאבל אין מניין והוא בא להתפלל בבית הכנסת של הישוב האם נוהגים כתפילה בבית האבל?
תשובה: נוהגים להתפלל כרגיל.
שאלה: ת מאדם המתפרנס מצדקה: אני מנהל תלמוד תורה. יש לנו גם תלמידים שהוריהם נמצאים במצב קשה ומתפרנסים באמת ובצדק מן הצדקה. עם זאת, הם נמצאים במצב שמרשים לעצמם קצת דברים שמעבר למינימום. האם לדרוש מהם לפחות ת סימלי (כ-10 ממה שמבקשים מאחרים) או נכון יותר שלא לבקש?
תשובה: לדרוש אפשר ועם זאת להתחשב במצבו של כל אחד ואחד.
שאלה: בל תשחית של מזגן: האם מותר להדליק ולכבות את המזגן בידיעה שהוא יכול להיהרס?
תשובה: אסור להרוס מכשיר, משום בל תשחית.
שאלה: אכילה באותו שולחן: האם מותר לאכול באותו שולחן עם ערבי?
תשובה: אין איסור לאכול בשולחן אחד עם גוי, אלא אם כן הארוחה ממומנת על ידו, שאז יש לחוש לקרבת דעת העלולה להביא לקשר חותנות. אומנם כמובן, יש להיזהר במידה ומאכליו אסורים כנבלה או טרפה, שלא יתערב דבר איסור באוכל כשר.
שאלה: אירוסין בחול המועד ובספירה: האם מותר לקיים אירוסין בחול המועד? מה לגבי ימי הספירה? האם את הווערט ניתן לקיים בזמנים אלו?
תשובה: מותר לעשות אירוסין בימי חול-המועד, ואף-על-פי שח אמרו ש"אין מערבין שמחה בשמחה", זה דוקא על שמחות גדולות, אבל אירוסין מותר. כמו-כן, מותר לעשות אירוסין בימי הספירה, רק שלא יעשו עם מוזיקה, אבל אין מניעה לשבת ולאכול בסעודה ולכתוב תנאים
שאלה: סיום מסכת של כיתה: האם ניתן לעשות סיום ש"ס משניות כאשר מחלקים את המשניות בין תלמידים?
תשובה: כן. וכך נוהגים כאשר אדם נפטר, שמחלקים ש"ס משניות בין קרובים ומכירים, ובסוף השנה עושים סיום על הש"ס שלמדו לעילוי נשמתו, וזהו מנהג יפה מאוד.
שאלה: רשות מאמא לזימון: קראתי את תשובתך בנושא - רשות מאמא לזמן בסעודה. האם ישנה בעיה לאמר "ברשות אמי מורתי " או "ברשות בעלת הבית הזה", בפרט במצב שבו כל המזמנים האחרים מזכירים זאת בזימונם?
תשובה: הבעיה היא שהאמא אינה חייבת בזימון א"כ בקשת רשות לשם מה?.
שאלה: הפרשת תרומות בספק-המשך: לכבוד הרב, התשובה של הרב לגבי הפרשת תרומות ומעשרות בספק אינה ברורה לי. ראשית,אנחנו יודעים שעל פירות וירקות דמאי אין מברכין,אלא מפרישים ואומרים את הנוסח המקובל בלבד. ועוד,לדעתי,יש להקפיד בימינו לתת ממש מעשר ראשון ללויים ומעשר עני בשנותיו לעניים,אך מצד הדין,אין זה נכון שגם לגבי טבל אין חיוב ללכת ולהביא ללוי את המעשר הראשון שלו,מצד המוציא מחברו עליו הראיה? וכיוון שהפרשנו תרומת מעשר אין בפירות קודש ומותרים הם אף לאכילה. מראש.
תשובה: וברכת ד' לא הבינותי לגבי איזו שאלה הדברים אמורים, על מה ההשגה, אנא פרט את דבריך מהי השאלה שנשאלה ומה התשובה שניתנה, ולאחר מכן אשתדל להשיב. לענין הערותך אודות מעשר ראשון אמנם אין חובה ללכת ולתת ללוי את המעשר, אבל אין כל היתר לגזול את הלויים ולקחת מהם את חלקם, יש הבדל בין כך שאין חובה ללכת לתת אלא מספיק להפריש והפירות מותרים, אולם מי התיר לאכול את המעשר ראשון השייך ללויים, וכל האוכלם הרי זה גוזל את שבט הלוי. בברכת התורה והארץ יהודה הלוי עמיחי מכון התורה והארץ
שאלה: דיני קריאת שמע שעל המיטה: אשמח לדעת את דיני מצוות קריאת שמע שעל המיטה.
תשובה: תיקנו חכמים לומר קריאת שמע על מיטתו ואפילו קרא קודם לכן בבית הכנסת. וסמכו דבריהם על הפסוק "אמרו בלבבכם על משכבכם ודמו סלה" (תהילים ד ה). בנוסף לקריאת שמע תיקנו חכמים גם את ברכת המפיל שהיא ברכת הודאה לה' על השינה. זהו עיקר קריאת שמע שעל המטה. במשך הדורות נהגו להוסיף מזמורים ופסוקים שהם לשמירה מפני המזיקים ובהם יש הבדלים בין נוסחי העדות השונות. עיקר קריאת שמע היא הפרשה הראשונה ויש אומרים שטוב לומר את שלושת הפרשות. (משנה ברורה אורח חיים סימן רלט סעיף קטן א) מנהג הספרדים לומר את שלושת הפרשות (ילקוט יוסף ג סימן רלט סעיף ד). ברכת המפיל מברכים רק אם רוצים לישון באותו לילה. מנהג האשכנזים וחלק מהספרדים שמברכים כשהולך לישון לפני עמוד השחר. ורבים מהספרדים נוהגים שאם הולך לישון אחר חצות אומרים "המפיל" ללא שם ומלכות. (ילקוט יוסף ג סימן רלט סעיף ד). יש המברכים את ברכת "המפיל" לפני קריאת שמע ויש המסמיכים אותה לשינה ומברכים לאחר קריאת שמע ושאר הפסוקים. הילקוט יוסף (שם סעיף ה) כתב לומר את ברכת "המפיל" לפני קריאת שמע ואילו המשנה ברורה (אורח חיים סימן רלט סעיף קטן ב) כתב שאם טבעו להירדם מיד יקדים את ברכת "המפיל" ואם יודע שלא ירדם עד לאחר סיום קריאת שמע טוב לאחר את הברכה. אם התעורר בלילה לא צריך לחזור ולברך את ברכת "המפיל". אדם שנרדם ולא ברך והתעורר באמצע הלילה אם מתכוון להמשיל ולישון יברך את ברכת "המפיל". טוב להצמיד את קריאת שמע וברכת "המפיל" לשינה ולא להפסיק בשום דבר אבל אם אדם נצרך לדבר או לאכול ולשתות דבר מה ואפילו לסדר דבר דחוף רשאי, שזוהי ברכת שבח ולא ברכת הנהנין. מותר לקרוא קריאת שמע שעל המיטה בשכיבה וטוב יותר להרגיל עצמו לשב או לעמוד. (פניני הלכה תפילה פרק כו)
שאלה: הוכחות עפ"י היהדות: איך אני יכול להוכיח לאדם לא מאמין שהתורה אכן קיימת ושהכל רשום בתוך התנ"ך?
תשובה: האמת מי שרוצה לא להאמין יכול לא להאמין, אבל מי שמחפש אמת, לא יכול לא לראות את התגלות הנבואות של חזרת עם ישראל אחרי אלפים שנים של צרות וגלות, זה דבר שלא יאומן בשכל שעם יכול להתקיים כל כך הרבה שנים בצרות כאלו, ואחר לחזור לעצמו. הרב אברהם פרל.
שאלה: האם מותר לשכב על הבטן בלילה: האם מותר לשכב על הבטן בלילה לפי איזה דעות מותר והאם זה כתוב בגמרא?
תשובה: הגמרא במסכת ברכות (דף יג עמוד ב) מביאה את דברי רב יוסף ש"פרקדן לא יקרא קריאת שמע" ומקשה עליו מדברי רבי יהושע בן לוי שאסר לישון פרקדן ולמסקנה התירה לישון כשהוא מוטה קצת. השולחן ערוך (אבן העזר סימן כג סעיף ג) פסק שאין לישון על עורפו ופניו למעלה ועל פי שיטתו בהלכות קריאת שמע (שולחן ערוך אורח חיים סימן סג סעיף א) צריך לומר שהגדרת פרקדן היא גם כששוכב על ביטנו. ולכן אין לשכב על הבטן בלילה. האיסור דווקא כששוכב לישון אבל אם קורא ספר או כשהתעורר ואין לו עדיין כח לקום מותר לו לשכב על בטנו. ואם זה גורם לו הרהורים יש להתרחק מכך כמו משאר דברים הגורמים הרהורים רעים. (שו"ת אז נדברו חלק ו סימן נ)
שאלה: הכנת סלט בורגול: האם ניתן להכין סלט "בורגול" בשבת. ההכנה דורשת השרייה של שעה במים, ובזיקת תבלינים. האם הדבר מותר?
תשובה: הדבר מותר, משום שאין איסור "מכה בפטיש" בהכנת אוכלים, כאשר ההכנה נעשית שלא על-ידי בישול. וכן מותר להוסיף תבלינים, כמו שמותר להוסיף תבלינים לסלט ירקות בשבת, ואין בזה שום איסור.
שאלה: מהות האמנות: אני כבת שלושים נשואה ואם לשניים. אני עוסקת באמנות שנים רבות ולאחרונה מנסה להכנס יותר ברצינות לתחום כלומר לנסות להעלות תערוכות, לפנות לגלריות וכו. ברצוני להדגיש לא מדובר באמנות ריאלית ( ציורי נוף, טבע דומם וכו ) אלא ציורים מופשטים. אני אישית מוצאת בזה עולם ומלואו, אך שאלה אחת מטרידה אותי מאוד: מהי המשמעות הכללית של כל זה? בשביל מה זה טוב לעם ישראל? האם באמת יש לזה חשיבות או מוטב לי שאחפש תחביבים שדורשים פחות זמן, כוחות וכסף?
תשובה: צודקת האומנית שמוצאת בזה עולם ומלואו, ויש בזה פיתוח וגילוי כוחות בנפש. כמו כן, דבר זה עוזר להבין אח"כ דברים מופשטים אחרים כמו מציאות הקב"ה והנבואה, וסגולת עם ישראל ונצחיותו. ואדם צריך לעסוק במה שמענין אותו ובמה שהוא מוכשר, אלא שצריך לכוון שיהיו כל מעשיו לשם שמים. ברכה והצלחה הרב אברהם פרל.
שאלה: הנחת תפילין במנחה: לצערי לא תמיד אני מספיק להתפלל בבוקר ולהניח תפילין, האם בסביבות השעה 14:00 או15:00 אחה"צ עליי להתפלל מנחה ולהניח תפילין במנחה או רק להניח תפילין ולקרוא שמע. אשמח אם התשובה תפורט.
תשובה: לכתחילה צריך להניח תפילין בבוקר בתפילת שחרית, אבל אם עבר זמן תפילת שחרית ואדם כבר מתפלל מנחה, נכון באמת להניח תפילין גם בתפילת מנחה ולהגיד קודם התפילה ק"ש. הרב יאיר פרייליך.
שאלה: הפסקה בחזרת ש"ץ: הש"ץ הפסיק באמצע החזרה. האם מתפלל אחר מחליף אותו? האם המחליף ממשיך מאותו מקום? האם המחליף מתחיל בתחילת ברכה? האם הש"ץ יכול ללגום מים ללא ברכה ולהמשיך בתפילה?
תשובה: "אם החזן התבלבל עד שאינו יכול להמשיך בתפילתו ממתינים לו כדי לראות אם יתעשת, אם לא הצליח להמשיך, מעמידים חזן אחר תחתיו. אם הדבר ארע באחת מן הברכות האמצעיות, החזן השני יתחיל מתחילת אותה ברכה. ואם באמצע שלוש הברכות הראשונות או האחרונות, יחזור לתחילת אותן ברכות". (שו"ע סימן קכ"ו ס' א-ב) הש"ץ אינו יכול ללגום מים ללא ברכה כי אין אדם רשאי להכניס דבר לפיו בלא ברכה תחילה. הרב יאיר פרייליך.
שאלה: נסיעה ברכבת (של"ת): הרב ענה לפני מספר ימים שאיסור לנסוע ברכבת לבעלי כרטיס של"ת. לעניות דעתי מותר לנסוע ברכבת כל עוד לא קיבלנו שום הוראה מפורשת שאסור, וכשהתחיילנו אמרו לנו שמותר לנסוע חינם ברכבת ובאוטובוס צריך לשלם 9 ש"ח. ובנוסף, אם היה אסור לנסוע על-ידי כרטיס של"ת, המכונה לא היתה מדפיסה כרטיס נסיעה (וגם היינו מקבלים הודעה על כך שאסור)?
תשובה: אם אכן זהו המצב, הרי שהנתונים שניתנו לי הם לא נכונים, ועל-פי נתונים אלו אכן מותר לנסוע עם כרטיס של"ת.
שאלה: אברהם אבינו ושרה: שאברהם ירד למצרים הוא ביקש משרה שתאמר שהיא אחותו. שאלתי היא האם אברהם לא חשש ששרה תאסר עליו? מדוע אברהם היה צריך לומר זאת ולא להגיד שזו אשתו, האם חשש אברהם שהקב"ה לא יגן עליו? האם יצחק גם הוא לא סמך על הנס או שחשש שהקב"ה לא יציל אותו?
תשובה: "אין סומכין על הנס" ולכן אדם צריך לעשות השתדלות כדי לצאת ב ובלי פגע מבלי לסמוך על הנס. אדם אינו יכול להגיד שהוא ישב בשלווה ולא יעשה כלום ולסמוך על הקב"ה שיספק לו כל מחסורו אלא רק אחרי השתדלות מירבית שלו. לכן אפילו אברהם ויצחק עשו ככל שביכולתם לעשות כדי שלא יפגעו וודאי הם סמכו על הקב"ה שידאג שהכל יסתדר לטובה. לענין שתיאסר עליו לא נאסרת כיון שזה בעילה ע"י גוי ונגד רצונה. (כתובות ג'). הרב יאיר פרייליך.
שאלה: מתן שם לילד של מישהו שעדיין חי: האם ניתן לקרוא לילד על שמו של אדם אשר עדיין בחיים?
תשובה: בנושא זה יש הבדל במנהגים בין האשכנזים לספרדים. מנהג האשכנזים שאין קוראים לתינוק על שם סבו שבחיים ואילו למנהג הספרדים קוראים לנכד על שם סבו שעודו בחיים. (אוצר הברית חלק א פרק ו סימן ד סעיף א ובילקוט יוסף שובע שמחות הלכות מילה פרק י הלכה ב)
שאלה: תה בשבת: א - האם מותר להשתמש בתמציות תה בשבת? ב - האם מותר להוסיף דבש לכוס תה חם? ג - האם מותר להוסיף לימון לכוס תה חם? ד - האם מותר להוסיף מים קרים לכוס תה חם? ה - האם מותר לעשות הנ"ל לחולה שאין בו סכנה?
תשובה: תה הוא מקלי הבישול ולכן עדיף להכין תמצית תה לפני שבת ולהשאירה חמה על גבי הפלטה במשך השבת. אם היא קרה, אפשר לשים אותה רק אחרי שמזגו את המים לכלי שני (כוס ששמו בה מים ישירות מן המיחם, לפני שהוסיפו לה את התמצית). יש מתירים אף שקית תה בכלי שלישי ( כוס שהמים שבה נמזגו מהכלי השני כשהיא ריקה). כלי שני אינו מבשל ולכן אחרי שהתה נמצא בכוס אין בעייה להוסיף לתוכו מים קרים. אבל דבש ולימון, שהם דברים שאינם מבושלים   לאשכנזים יש להחמיר להוסיפם רק לכלי שלישי. זאת כיוון שאין אנו בקיאים מה מתבשל בכלי שני שהיד סולדת בו ומה לא. אבל לספרדים מותר לשים הכל בכלי שני, אפילו שהיד סולדת בו חוץ מקלי בישול. חולה שאין בו סכנה, אפשר להקל במקום שיש מחלוקת, אבל עדיף להחמיר ולתת בכלי שלישי. הרב יאיר פרייליך.
שאלה: שתייה מכוס קידוש כאשר המקדש חולה: מה יעשה אב משפחה אשר מקדש בשבת על היין, והוא מקורר וחושש להדביק את בני משפחתו אם ישתה מאותה הכוס? האם מותר לו לאחר סיום ברכת הקידוש למזוג לו יין מהגביע לכוסו הפרטית כדי שלא ישתו בני המשפחה מאותה הכוס, או שמראש ימזוג לו יין לכוסו הפרטית?
תשובה: אפשר בשתי דרכים. או שימזוג לפני הקידוש יין לכל אחד ואחד ואז היין הנמצא לפניהם נחשב ליין של קידוש, או שבסוף הקידוש ימזוג מכוס הקידוש לכוסו הפרטית, ישתה את היין ואת הנותר בגביע יחלק בין המסובים. הרב יאיר פרייליך.
שאלה: ערבוב כוס תה עם התיון בפנים: האם מותר בשבת לערבב את התיון שבכוס התה (זה מגביר את התפשטות הצבע והטעם), או שיש להמתין מס דקות עד שהטעם ייצא, ורק לאחר שמוציאים את התיון לערבב את התכולה שבתה?
תשובה: אנחנו פוסקים שאין צביעה באוכלין, ולכן אין זה משנה. ומה שכן חשוב להקפיד עליו, שהמים לתה לא יהיו חם מאוד, אפילו אם הם נמצאים בכלי שלישי, מפני שהתה מתבשל בקלות גם בכלי שלישי שהוא חם.
שאלה: חשבונות בדירה שכורה: יש לי שאלה בקשר לחשבונות משותפים בדירה שכורה. אני שוכר דירה עם שותף שישן בממוצע פעמיים בשבוע בדירה. מצד אחד אני לא יודע אם זה מוסרי לדרוש ממנו (כמו שנהוג) לשלם חצי מהחשבונות שקשורים לאחזקת הדירה. מצד שני, לפני חתימת החוזה הוא לא ציין זאת ולא ביקש "הקלות". אני מצידי, לא הייתי נכנס לדירה שכמובן אחד השיקולים לגור עם שותף הוא חיסכון בהוצאות, מה לעשות?
תשובה: כדי לדון בשאלתך יש להפריד בין שלשה סוגי תשלומים: א. תשלומים לאחזקת הדירה עצמה - כגון שכר דירה, ארנונה, ועד הבית וכו' - אינם על השימוש בפועל, אלא על זכות השימוש. וכיון שלשניכם זכות שווה בדירה ברור שהת צריך להיות שוה, ולניצול הזכות בפועל על ידי כל אחד אין שום משמעות, כשם שאם אדם ישכור דירה מחבירו ובסוף לא יגור בה הוא יחויב בת מלא. גם במישור המוסרי - הזכות שלך היא על חצי דירה, ואין לך צורך בזכות גדולה יותר, וממילא אין שום סיבה שתשלם גם על זכות השימוש של החבר שלך (כמובן שאם הוא ירצה - הוא יכול להודיע כאשר תחתמו את החוזה הבא שהוא מבקש שתהיה לו זכות שימוש בדירה רק בחלק מימי השבוע, ואז אתה תוכל להחליט אם אתה רוצה להיות שותף איתו באופן זה). ב. תשלומים הנגבים לפי כמות השימוש, ואלו הם מוצרים שהשימוש בהם הוא אישי לכל אחד - כמו מים וחלק ממכשירי החשמל - צריכים להתחלק באופן יחסי לפי השימוש בפועל. כמובן שקשה לחשב את הכמות המדויקת שבה משתמש כל אחד, ובדרך כלל היא פחות או יותר שוה, אולם אם יש פער משמעותי יש מקום לסכם מראש על חלוקה יחסית באופן הגיוני. ג. תשלומים הנגבים לפי כמות השימוש, אבל הם מוצרים שהשימוש בהם אינו אישי אלא משותף לכל מי שגר בבית - כגון מיזוג, שאין הבדל בכמות החשמל הנדרש בין אם יש אדם אחד בבית ובין אם יש שנים - נראה שצריכים להתחלק בשוה, כי על דעת כן נעשית שותפות, ואינך צריך להפסיד מכך שהשותף שלך מחליט לא להיות בבית. לסיכום, ביחס לכל הדברים אשר גובה הת בהם שווה בין לאדם אחד ובין לשנים (שכר דירה, ארנונה, ועד הבית, מקרר, חימום ועוד) - הת צריך להיות שוה, ורק בדברים אשר גובה הת הינו לפי כמות המשתמשים (מים, חלק ממכשירי החשמל, ויתכן שגם הגז) יש לחלק את הת באופן יחסי. כמובן שבפועל אי אפשר לחשב את הסכום המדויק, ואפשר לסכם מראש על חלוקה הגיונית (לדוגמא - חצי מחשבון החשמל ישולם בשוה, והחצי השני באופן יחסי). ישוב טוב, הרב יעקב כהן כולל רמי"ם- ישיבת בית-אל
שאלה: טבעת נישואים: טבעת הנישואים שלי אבדה, האם אני צריכה לקנות חדשה ולעבור טקס קצר עם שני עדים? האם הטבעת רק סימבולית, האם יש באבדה סימן למשהו?
תשובה: אחד מדרכי קניין הקידושין הוא בכסף ונהגו לעשות את הקידושין על ידי טבעת. הבעל נותן את הטבעת לאשה ואפילו אם הטבעת הלכה לאיבוד עדיין הקידושין קיימים ואין צורך לקנות טבעת חדשה או לעשות טקס נוסף. עצם אבידת הטבעת אינה סימן לכלום ואין צריך לחשוש. הרבה נשים שאבד להם הטבעת קונות חדשה כדי שיהיה להם טבעת וירגישו טוב יותר.
שאלה: מה היה לפני ה?: איך אפשר להבין מה זה ה? מה היה לפני ה? מאיפה בא ה? איך אפשר לענות על כל השאלות מסוג זה?
תשובה: השאלה ששאלת מצויינת. באופן כללי, חכמים לימדונו שאי אפשר להבין את מהותו של ה', אבל אפשר ואפילו כדאי להתבונן בהופעתו בעולם, וכדי להרחיב קצת אכתוב משל ששמעתי מהרב נחום רכל. אדם תועה בדרכו במדבר. כבר כמה ימים הוא מיואש, לא נשארו לו כמעט אוכל ומים, מזמן הוא לא ישן שינה הגונה, כולו מלוכלך  והנה הוא שומע קול. קול רך, נעים ומלטף שאומר לו: תמשיך ללכת, ועוד מעט תראה אור מרחוק. תלך בכיוון שלו! כשהגיע לשם ההלך, הוא שומע שוב את הקול: בוא, תיכנס, שב ותנוח. הנה, כאן על השולחן מוכנה לך ארוחה מלאה אחרי שאכל ושתה הוא שוב שומע את הקול: אתה בטח עייף נורא וגם רוצה להתקלח  אז הנה, כאן בחדר מצד שמאל יש לך מיטה מוצעת, ובחדר הימני מקלחת, שם יש לך כבר סבון ומגבת. את הבגדים להחלפה תקח מכאן  אחרי שקם האיש משנתו הוא מצא מפה, המדריכה אותו בפירוט כיצד לחזור למקום מגוריו. אנחנו יכולים לתאר לעצמנו את רגשות ה והאהבה שהציפו את ליבו של אותו אדם, כלפי מי שעומד מאחורי אותו קול. זאת למרות שהוא בכלל לא ראה את מי שדיבר אליו, ואין לו שום מושג מי זה. כך גם אין לנו יכולת להבין מה היה לפני ה', ומה הוא ה', כי שאלות אלו נוגעות במהותו של הקב"ה, וכנבראים איננו יכולים לתפוס את מהותו של הבורא. "אילו ידעתיו   הייתיו". הרב קוק במאמרו "דעת אלוקים" מבאר שזו היתה הטעות הגדולה של הפילוסופיה   הניסיון לתפוס את הקב"ה בכלים אנושיים. הדרך שהיהדות מלמדת אותנו היא להיפגש עם הקב"ה דרך התגלותו בעולם, ובכך למלא את עצמנו, את הנפש ואת הנשמה, בעוד שהדרך הפילוסופית מביאה לניתוק בין החיים לאמונה, כי באמת אי אפשר לאדם להשיג את מהותו של ה' והוא פשוט 'יתייבש'. היכן הקב"ה מתגלה אלינו, היכן אנו שומעים את ה"קול" שלו? בכוחות הנפש שלנו, בעם ישראל שחזר לארצו, בעולם הטבע המופלא, במרחבי התורה. ואידך זיל גמור. ההתקשרות לקב"ה דרך החיים היא הדרך היחידה להגיע לאהבת ה', ויהי רצון שנזכה שיתקיים בנו "ואתם הדבקים בה' אלוקיכם חיים כולכם היום". כל מה שכתבתי הוא בבחינת 'פתיחת פתח' וכדי להרחיב ולהעמיק בעניין אני ממליץ על הספרים 'דרך אמונה' של הרב ישראל הס זצ"ל, ו'פירוש לאורות התחיה' מאת הרב נחום רכל. הרב יעקב כהן
שאלה: נון הפוכה: בתנך מופיע מספר פעמים ה"נון ההפוכה" בפרשת ויהי בנסוע הארון ששם הסיבה היא להפריד פסוקים אלו וללמד אותנו שזו נחשבת פרשה בפני עצמה. ומספר פעמים בספר תהילים ק"ז (שאגב גם לא מופיע בכל ספרי התהילים) מה הסיבה לאותן נונין הפוכות בתהילים?
תשובה: הגמרא במסכת ראש השנה (דף יז עמוד ב) מביאה ברייתא הדורשת נונין אלו - עשה לפסוקים אלו סימנים לפניהם ולאחריהם כדי לומר לנו שלא בכל שעה ה' שומע לצעקתינו אלא רק לפני גזר הדין. ישנו הבדל בין המסורה שלנו לבין הגמרא, שהגמרא דורשת גם את הפסוק "יודו לה' חסדו" ובמסורה שלנו זה לא מופיע. אפשר להרחיב גם במהרש"א על דף זה ובמנחת שי על תהילים פרק ק"ז.
שאלה: חשיבות ההולדה: אני נשואה כשנתיים ועדיין אין לנו ילדים. אני מרגישה שככל שהזמן עובר אני מסתייגת ונלחצת יותר ויותר מהרעיון. אני לא בטוחה שאני יכולה ומסוגלת לחנך. אני מאוד מפחדת ואובדת עצות. ניסיתי לחפש בכמה מקומות ספרים או מאמרים העוסקים בחשיבות ההולדה (בשביל להגביר אצלי את הרצון והכמיהה לילדים) ולא מצאתי. אני אשמח אם הרב יוכל להסביר לי מדוע הולדת ילדים היא מצווה כל כך חשובה ומה עליי לעשות עם הדאגות שלי.
תשובה: על מצוות פריה ורביה נכתב רבות. מצווה זו נצטוו בה הזכרים. מסביר המשך חכמה שנשים לא נצטוו במצוה זו משום שאצל אישה הרצון להילדים הוא כל כך טבוע וכל כך דבר שהנשים נדחפות אליו מעצמם לכן אין צורך לצוותם. מוסיף המשך חכמה שהתורה לא רצתה לצוות את הנשים על מצוות פריה ורביה מכיוון שיש במצווה זו סכנה וצער והתורה רצתה שאישה תעשה זאת בשמחה וברצון ולא מתוך ציווי. שני הדברים שאומר המשך חכמה משלימים אחד את השני. היכולת של הנשים להתגבר על הקשיים הפחדים היא בכך שהקב"ה נטע צורך טבעי בענין זה. רחל אימנו בשלב שלא היו לה ילדים אמרה "ואם אין מתה אנוכי". בכל אופן עצתי היא שאישה לא תבוא למצווה זו מתוך הכרח וכפייה אלא ברצון ובשמחה. טוב שאת עירנית לרגשות שמלווים אותך וראוי שתתני לעצמך את הזמן להגיע למצווה זו בנחת רוח ובשלווה. היום מכוח ההשפעה של התרבות המערבית עלינו תרבות שמציבה במרכז החיים את האדם בעצמו את הנאותיו אנו לפעמים מאבדים את הרגש הטבעי שהיה קיים בכל הדורות. בכל אופן העיסוק במצווה זו הוא דבר חשוב. אין לנו שום דבר שאנו ממש נהיים שותפים לקב"ה ביצירה מעין יש מאין. כאן הקב"ה מוכן לשתף אותנו ביצירת הדור הבא. אין יצירה יותר גדולה מאשר הבאת נשמה לעולם. כל יצירת מחשב או פטנט אחר כלל לא משתווה ליצירת חיים אנושיים. דווקא בנוגע זה אנו צריכים להאמין ולבטוח שנושא זה נתון בידו של הקב"ה באופן ישיר. כבר ח כתבו שאחד המפתחות שלא נמסרות לשליח זה מפתח של הלידה. הקב"ה הוא שותף ישיר עימנו. עם הקב"ה חושב שמישהו לא ראוי לילדים הוא לא ישתף עימו פעולה. אולם אם הקב"ה חושב שמישהו ראוי אזי הקב"ה קורא לנו להיות שותפים שלו ואנו נסרב? האם יש לנו בחיים שותפים טובים יותר? לסיכום: מצווה זו מיוחדת לנשים למרות שלא צווה בה. תני לעצמך את הזמן להגיע נינוחה אל המחויבות הזו. השותף שלך בנושא זה הוא הקב"ה לכן תבטחי בו שהוא ילווה אותך בכל אשר תעשי.
שאלה: כספי צדקה לת על גניזה: לשים גניזה אצלנו בביהכנ"ס עולה כסף. את הכסף שמים בקופת הצדקה של בית הכנסת. מותר לי לשלם לביהכנ"ס על הגניזה עם הכסף שמיועד לצדקה (ששמתי בקופת צדקה שלי בבית), שהרי הכסף הולך לתרומה לבית הכנסת?
תשובה: נראה לי שמותר לתת צדקה לצורך גניזה בדרך מכובדת שהרי יש בזה שמירה על כבוד כתבי הקודש ויש בזה מצווה ככל המצוות. ואולי מצווה זו חשובה בגלל ערכה הציבור יותר ממצווה פרטית אחרת.
שאלה: השבת גזילה לישיבה: לפני כמה שנים למדתי בישיבה תיכונית והיו לנו כל מיני ארועים (שוק פורים, הכתרה וכד ). כמה תלמידים מהמחזור גנבו כל מיני דברים (אוכל לשוק פורים, ציוד לצורך האירועים). אני לא גנבתי אבל כן נהניתי מהרווחים. רציתי לדעת האם אני צריך להחזיר כסף לישיבה ואם כן כמה בערך?
תשובה: כפי שנראה משאלתך היו תלמידים שגנבו אוכל וציוד לצורך השוק פורים ואותו הם מכרו בשוק ואתה נהנית מהכספים שהרוויחו מהמכירות. אם כן אותם תלמידים ודאי עברו על איסור וחייבים לשלם גניבתם. אך אתה אינך צריך לשלם. ומכל מקום חמור הדבר להתחבר עם הגנב בגניבתו אף שאינך גנב, וכפי שכתוב במשלי (א טו): "בני אל תלך בדרך איתם מנע רגלך מנתיבתם". בכבוד רב הרב תומר ישראלי.
שאלה: המושג "גרמא": מה זה "גרמא"?
תשובה: דרך מלאכה היא שתיעשה מיד אבל אם הוא אינו עושה את המעשה אלא גורם שהמעשה ייעשה לאחר זמן זהו גרמא. למשל, אדם המשליך זרעים על אדמה לחה בשבת עובר על מלאכת זורע אולם אם משליך אותם על אדמה יבשה אינו עובר על איסור דאורייתא אפילו שעוד כמה דקות ירדו גשמים. מדרבנן גרמא אסור למעט במקום הפסד. אם דרך המלאכה שמתחילה מיד אבל נמשכת זמן רב אין זה גרמא, ולכן, בישול אינו גרמא כי התחלת המלאכה מיד אלא שלוקח זמן עד שהאוכל מבושל לגמרי. יש מעשה שנראה כמו גרמא אבל הוא אסור. אסור להוציא מים בשבת ממיחם שבו המים לא רותחים שאומנם הוא רק "גורם" למים שירתחו אבל באמת הוא עושה את המלאכה. כל זה במקרה והוא גורם שהמצב הקיים ישתנה אבל אם מעשהו רק שומר על המצב הקיים אין בכך כל איסור. לכן אסור לפתוח חלון שהרוח יכולה לכבות את הנר אבל מותר לסגור חלון כדי שהנר לא יכבה.(שמירת שבת כהלכתה חלק ג מבוא להלכות שבת פרק א סעיפים כד-כח)
שאלה: תמונות בחדר: 1. מהו הטעם שאסור לתלות תמונות של בני הזוג או תמונות אחרות בחדר השינה? 2. האם מותר ללמוד לפני השינה בידיעה שכשאני ישן הספר נמצא בתוך חדר השינה ולא הוחזר למקום?
תשובה: 1. אין לתלות תמונות של אנשים משום הרהור אבל תמונות של צדיקים או נוף מותר וכן תמונות של בני הזוג. 2. אסור לשמש בחדר בו יש ספרי קודש אבל אין איסור לישון בחדר שיש בו ספר קודש.
שאלה: חזרת הש"ץ במניין מצומצם: כיצד יש לנהוג כאשר יש מניין מצומצם לגבי חזרת הש"ץ: 1.האם יש לקצר את החזרה דהיינו להתפלל תפילה קצרה עד אחרי קדושה? 2.ממתי אפשר להתחיל את החזרה במניין רגיל, האם להמתין שיהיו 10 עונים או אפשר להתחיל אפילו בפחות מכך? 3.ממתי אפשר להתפלל תפילת 18, אם לא כולם נמצאים עם הש"ץ לפני תפילת 18?
תשובה: 1. בתשובות הרמב"ם מתייחס הרמב"ם לקהילה בה לא ענו "אמן" בחזרת הש"ץ מפני שהציבור דיבר, וכתב להם הרמב"ם שעדיף שיתפללו תפילה קצרה ולא ידברו בחזרת הש"ץ. המהרי"ל, לעומתו, פסק שאם רוב הציבור עונים אמן, אזי יש לעשות חזרת הש"ץ. למעשה, כתבו הפוסקים שלעולם אנחנו נוהגים לעשות חזרת הש"ץ, אלא אם-כן לחוצים בזמן, כגון: מנחה לפני השקיעה. לכן, אין להתפלל תפילה קצרה גם כאשר המנין מצומצם, אא"כ הזמן לחוץ, וכדלעיל. 2. אנחנו פוסקים שאם יש שישה שעונים לש"ץ, אפשר להתחיל חזרת הש"ץ, אפילו אם שאר המנין עדיין באמצע תפילת שמונה-עשרה. 3. אם הרוב מתפללים יחד, הרי זו תפילה בציבור, אפילו אם לא התחילו באותו זמן.
שאלה: שימוש מסחרי בדוגמאות מהאינטרנט: אני סורגת כובעים לפי דוגמאות שמצאתי באינטרנט, ומתכוונת למכור אותם. מצאתי דוגמה אחת שהיה כתוב עליה לשימוש פרטי בלבד ולא מסחרי (ז"א - כובע לשימוש אישי) אני מבינה מזה שהם לא מעוניינים שאשתמש בדוגמה כזאת למכירה. השאלה שלי - האם יש בעיה, אם אני סורגת בדוגמה הזאת לפי הזיכרון ולא לפי ההוראות שלהם? סרגתי כובע אחד כזה לשימוש אישי לפני שקראתי את הבקשה שלהם, וקצת שיניתי את הדוגמה. יש בעיה לסרוג לפי הכובע הסרוג ולמכור אותו? האם הדין שונה אם מדובר בדוגמאות ששייכות לגויים?
תשובה: בתשובה לשאלתך לגבי שימוש בדוגמאות של כובעים שמתפרסמות באינטרנט: א. מי שמכניס דוגמא לאתר יכול להגביל את השימוש בדוגמא, לכן אם הוא אסר להשתמש בדוגמא שימוש מסחרי אסור לעשות זאת וכל מי שמרויח מהדוגמא הזאת נקרא יורד לאומנות של חברו. ב. במקרה שאת סורגת מהזכרון או עושה שינויים נראים לעין מותר למכור את הכובעים כיוון שאין לבעלים בעלות על כל מה שדומה לדוגמא שהמציאו אלא רק על הדוגמא הספציפית שפרסמו. ג. במקרה שהבעלים הוא נכרי יש להתייעץ עם מורה הוראה (כיון שיש בזה עוד כמה צדדים). בהצלחה רבה הרב אריאל איגרא.
שאלה: לימודי תורה בלילה: רציתי לשאול בנוגע לזמני לימוד תורה, תהלים ותיקוני הזוהר. שאלתי היא למעשה, האם אפשרי ללמוד את הנ"ל הן ביום והן בלילה. ושאלה שנייה היא לגבי לימוד של הנ"ל בזמנים מיוחדים כגון חודש אלול, שבתות, יום הכיפורים. אודה לכם אם תתיחסו לכל אחד ממקורות הלימוד שפירטתי לעיל.
תשובה: בעקרון, חוץ מט' באב תמיד מותר ללמוד תורה בין ביום ובין בלילה, לא רק מותר אלא גם מצווה, ואין הבדל בין תורה שבכתב לתורה שבעל פה, תיקוני זוהר, נגלה, נסתר וכדומה. אמנם נזכר כי בלילה של יום חול עדיף ללמוד יותר תושב"ע (משנה, גמרא, מדרשים, תיקוני זוהר) וביום, תורה שבכתב (גם תהילים). מי שאינו יכול מאיזו סיבה ללמוד בלילה תושב"ע, בודאי עדיף שילמד תורה שבכתב או תהילים מאשר להתבטל. ויש המלצה מיוחדת לקרא תיקוני זוהר בחודש אלול מר"ח ועד יוהכ"פ.
שאלה: מרק עוף שעבר עליו הלילה בסיר לא מכוסה: מה דינו של תבשיל מרק עוף שעבר עליו הלילה בסיר לא מכוסה - מה דין הנוזל מה דין המוצק?
תשובה: בדורותינו לכתחילה צריך לכסות מאכלים, בכדי שלא יהיו מגולים בלילה, אבל בדיעבד אין לחוש ואפשר לאכול את כל התבשיל.
שאלה: מעבר מקום בבית הכנסת בשנת אבל: מהו המקור למעבר כסא בשנת אבל בבית הכנסת, והאם יש הבדל בין ספרדים לאשכנזים בנושא?
תשובה: זהו דין המופיע בגמרא שהאבל משנה את מקומו, ולכן אין הבדל בזה בין אשכנזים לספרדים. ולגבי שינוי מקום בשבת, בחודש הראשון משנה את מקומו, ולאחר מכן יש הנוהגים שחוזר למקומו בשבת, ויש הנוהגים שגם בשבת משנה את מקומו.